**Poziv za nastavnike za sudjelovanju u programu Erasmus+**

**UMJETNICI ZA UMJETNIČKO OBRAZOVANJE 3**

***Opis projekta i ciljevi:***

Hrvatsko društvo likovnih umjetnika (HDLU) je krovna strukovna udruga za likovne i multimedijalne umjetnike osnovana 1868. godine i okuplja preko 1.800 članova iz cijele Hrvatske. HDLU već treću godinu zaredom provodi projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 5 škola iz Hrvatske:

* Škola primijenjene umjetnosti i dizajna, Zagreb
* Škola primijenjene umjetnosti i dizajna Osijek
* Škola primijenjene umjetnosti i dizajna, Pula
* Škola likovnih umjetnosti, Split
* Škola za primijenjenu umjetnost u Rijeci

Projekt će također omogućiti usavršavanje 10 nastavnika (po **2 iz svake škole**) iz **područja slikarskih** odnosno **kiparskih tehnika** kroz **2-dnevno stručno usavršavanje** u **terminu u drugoj polovici ožujka 2018.** na jednoj od najprestižnijih akademija koja prednjači u praćenju svjetskih trendova.

Pored povećanja kompetencija u tehnikama i stilovima, nastavnici će dobiti dragocjeno iskustvo kroz promatranje rada profesora **Accademia di Belle Arti di Verona** sa studentima s ciljem ranog prepoznavanja i upravljanja talentima. Povijest Akademije u Veroni datira još iz 1764. godine, a o povijesti institucije možete više saznati na<http://www.accademiabelleartiverona.it/en/storia/>

***Koji se troškovi pokrivaju?***

HDLU će **osigurati pokrivanje sljedećih troškova**:

* trošak **puta** javnim prijevozom, povratno putovanje
* trošak **smještaja**(3 noćenja)
* trošak **hrane** (plaćeni obroci i/ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

u okviru maksimalnih iznosa odobrenih u okviru EU projekta.

***Od čega se sastoji mobilnost?***

**Mobilnost se sastoji od:**

- **2 dana stručnog usavršavanja** u obliku *jobshadowinga* i rada na nastavi s profesorima na Accademia di Belle Arti di Verona.

**SADRŽAJ STRUČNOG USAVRŠAVANJA NASTAVNIKA**: Dva dana, svaki dan po 8h nastavnici surađuju s profesorima akademije koji vode predmete na katedri za slikarstvo i kiparstvo.

Tijekom usavršavanja nastavnici provode s profesorima vrijeme na nastavi sa studentima i promatraju njihov način rada i predavanja stručnih predmeta u domeni slikarstva i kiparstva. Dio vremena izdvojen je za razgovor s profesorima u okviru kojeg prolaze metodologiju rada, kurikulum, specifičnosti u radu sa studentima, specifičnosti tehnika te način pripreme učenika za prijemne ispite u ovom području. Nastavnici razgledavaju i radove studenata te se upućuju u primjenu aktualnih trendova u umjetničkim izričajima.

U popodnevnim terminima organizirane su kulturološke aktivnosti u obliku posjeta muzejima i galerijama, posjete umjetničkim ateljeima profesora s akademije te razgled grada Verone.

- **2 dana za putovanje** u oba smjera

***Tko se sve može prijaviti?***

Na natječaj za mobilnost mogu se prijaviti nastavnici strukovnih predmeta povezanih sa slikarstvom ili kiparstvom.

***Kako se možete prijaviti?***

Kako bi se prijavili zainteresirani nastavnici trebaju dostaviti ispunjenu **prijavnicu** najkasnije do **13.10.2017**. u knjižnicu. Osoba zadužena za prikupljanje je knjižničar Jerko Stare.

***Kako će se odabirati nastavnici za sudjelovanje u projektu?***

Odabir nastavnika vršit će se prema sljedećoj proceduri:

1. Škola objavljuje Poziv na iskaz interesa nastavnika na web stranicama škole i u zbornici.
2. Zainteresirani nastavnici koji zadovoljavaju kriterije mogu se prijaviti za sudjelovanje
3. Svaka škola uspostavlja Odbor za odabir osoblja za mobilnost koji se sastoji od ravnatelja, školskog pedagoga i nastavnika engleskog jezika.

1. Filip Pintarić , dipl.ing.arh. , ravnatelj Škole

2. Katarina Vukelić, nastavnica engleskog jezika

3. Jerko Stare, pedagog.

1. Odbor rangira i odabire osoblje prema kriterijima:

(a) **kvaliteta dosadašnjeg stručnog rada** - prema rezultatima rada s učenicima

(b) **poznavanje engleskog jezika** - prema intervjuu na engleskom jeziku

(c) **uzorito ponašanje** - opći dojam Odbora temeljem dosadašnjeg vladanja

5. Odbor objavljuje listu odabranih nastavnika na web stranicama škole i u zbornici najkasnije do **30.10.2017.**

***Koje su obaveze nastavnika?***

Svaki nastavnik dužan je:

* potpisati **policu osiguranja**
* potpisati **Ugovor o dodjeli financijske potpore**
* prije odlaska na mobilnost potpisati **Sporazum o učenju** u kojem je definiran plan stručne prakse i obaveze nastavnika
* redovito **sudjelovati u stručnom usavršavanju i na organiziranim kulturnim aktivnostima** u punom trajanju aktivnosti
* komunicirati s mentorima na usavršavanju
* nastavnici se potiču da fotografije sa boravka na mobilnosti stave na Facebook stranicu koja će pratiti provedbu projekta
* po završetku prakse podnijeti **Izvješće sudionika** kojim ocjenjuje projekt.
* Održati predavanje za ostale nastavnike u školi, a HDLU-u dostaviti prezentacijski materijal

***Što će nastavnici dobiti nakon mobilnosti?***

Nastavnici će dobiti Europassmobility certifikat koji će imat vrijednost kod razmatranja za buduća napredovanja ili zaposlenja nastavnika.